bg ru bg ru hbs_cyr ru bg ky bg bg bg bg mk de bg bg bg bg bg bg en en bg uk bg bg en de bg en de bg en de bg bg bg bg bg de bg de bg de bg de bg de bg de bg ru ru bg bg bg uk bg bg bg uk uk bg ru en ru bg en
Малки ангелчета от Белащица разказаха как Дева Мария е избрана да роди Спасителя - plovdivtime.bg
В тихия галилейски град Назарет Дева Мария дала обет за девството през целия си живот и прекарвала времето си в молитви и изучаване на словото Божие. Един ден при нея се явил пратеник - Св. Архангел Гавраил, ѝ казал: „Радвай се! Ти ще родиш син и ще го наречеш с името Иисус". „Как ще стане това,  когато аз не познавам мъж?", попитала Дева Мария. А ангелът ѝ отговорил: „Дух Свети ще слезе и силата на Всевишния ще те осени. И ще родиш Син Божи".
Библейският сюжет, свързан с големия християнски празник Благовещение, бе пресъздаден днес в храма "Св.св. Кузма и Дамян" в пловдивското село Белащица. В одеждите на Архангел Гавраил, Дева Мария и ангелите влязоха второкласници от местното училище "Пенчо Славейков". С много плам те разказаха за добротата, кротостта, смирението на Дева Мария и как тя е избрана измежду всички жени на света да роди Божия син, пише TrafficNews.
„Дядо господи, прости ме, моля ти се от душа, с ум и разум надари ме, да не мога да греша!”, помолиха се заедно дечицата и се обърнаха към своите майки с думите: „Бъдете благословени”. Молитва казаха и най-мъничките момиченца в селото. Изпълнението просълзи родителите, които препълниха храма. Изключително развълнуват от изпълнението бе и кметът на община „Родопи” Павел Михайлов. „Бяхте страхотни! Родители,  можете да бъдете горди с вашите деца”, обърна се той към присъстващите. И допълни, че е спокоен за бъдещето на нацията ни, след като децата се възпитават с тези християнски ценности.
Оказа се, че децата не за първи път влизат в храма. Те вече са пресъздали почти всички големи празници. Готвят се и за предстоящите Лазаровден, Цветница и Великден. Всичко научават в часовете по религия в организирания от учителката им Дани Петкова клуб „Християнски ценности”. А отец Мирослав, баба Вили и хората, служещи в църквата, ги посрещат с много любов.
„Всеки понеделник имаме по един учебен час по християнски ценности, който децата очакват с нетърпение. Четат, оцветяват икони, гледат филмчета и правят възстановки на библейски сюжети. Вълнуват се много, защото историите, когато минат през сърцето на детето, се запечатват”, разказа пред TrafficNews Петкова.
Отец Мирослав пък допълни, че църквата събира вярващите на всеки по-голям празник. „По този начин се съхраняват нашите традиции, нашата вяра и запазваме това, което сме били”, посочи той. И изпрати малчуганите с учебници по вероучение от името на Пловдивската митрополия, а църковното настоятеелство беше подготвило сладка почерпка за малките артисти.
“Пловдив чете“ си отива в очакване на новото издание през 2023-а
Галерия „Капана” събра изключителното изкуство на Георги Баев
Древните градове и традиции на Палестина показва изложба
“Пловдив чете“ си отива в очакване на новото издание през 2023-а
Галерия „Капана” събра изключителното изкуство на Георги Баев
Древните градове и традиции на Палестина показва изложба
Борис Стоилов отвори вълшебна врата към света на приказното (Фотогалерия)
Светлинките на коледната елха огряха фоайето на Драматичния театър
“Камбаната“ на Недялко Славов и Деян Донков огласи Античния театър
гр. Пловдив, България ул. "Орловец" 9
Телефон: 070010248 Телефон: 032 20 73 44 Телефон за реклама: 087 900 22 22
© 2018 - 2020 Plovdiv Time, Всички права запазени.